जहां तक परीक्षा पद्धति का प्रश्न है दस्तावेज वर्तमान पद्धति की खामियों से परिचित है इसलिए इसके द्वारा राष्ट्रीय परीक्षा सुधार ढांचे की स्थापना का प्रस्ताव किया गया है जो की विभिन्न परीक्षा संस्थाओं के लिए दिशा निर्देश प्रदान करेगा और जिनको वे विशिष्ट परिस्थितियों के संदर्भ में लागू करेंगी। संस्थागत स्तर पर मूल्यांकन को अधिक सक्षम बनाया जाएगा और बाह्य परीक्षा की प्रधानता को कम किया जाएगा। शिकायतों को शीघ्र निपटाने हेतु शिक्षा अधिकरण की स्थापना का प्रस्ताव किया गया है जो राष्ट्रीय और राज्य दोनों स्तरों पर होगा। इन्हीं कारणों का गठन प्रशासनिक अधिकरणों के अनुरूप होगा।